Petr Pavel

Petr Pavel (IPA ; født 1. november 1961) er en tsjekkisk politiker og general i hæren. I januar 2023 ble han valgt til ny Tsjekkias president, med tiltredelse 9. mars 2023. 

Fra 2012 til 2015 var han leder for generalstaben i det tsjekkiske forsvaret. Fra 2015 til 2018 var han leder for NATOs militærkomité. Han var den første offiseren fra et tidligere Warszawapakt-land som ble utnevnt NATOs øverste militære leder. Han pensjonerte seg deretter fra aktiv tjeneste.
  
I første runde av det tsjekkiske presidentvalget fikk han 35,4 % av stemmene. I andre og avgjørende runde fikk han 58,32 %, og vant over motkandidaten Andrej Babiš. Pavel er ikke medlem av noe parti, men hans presidentkandidatur ble støttet av regjeringspartiene ODS, TOP 09 og KDU–ČSL.

Utdanning 
Han ble født i nærheten av Mariánské Lázně vest i Böhmen. Faren var oberst i den tsjekkiske hæren, hvor faren blant annet hadde ansvar å avlytte radiokommunikasjon fra NATO-land.  

Fra 1975 til 1979 var Pavel elev ved Jan Žižka militærgymnas. Fra 1979 til 1983 tok han offisersutdanning i Vyškov. Han studerte deretter militær etterretning og hadde kodenavnet «Pávek». Etter kommunistregimets fall i 1989 («Fløyelsrevolusjonen») studerte Pavel ved Defense Intelligence College i USA og Royal Academy of Defense Studies i London. Han har også en grad i internasjonal politikk fra King’s College fra 2006.

I 1983 tjenestegjorde Pavel i luftbåren avdeling. I 1985 ble han tatt opp som medlem i Tsjekkoslovakias kommunistparti etter en toårig prøvetid. I årene før 1989-revolusjonen var han kaptein og kompanisjef i en luftbåren oppklaringsbataljon.

Under krigene i forbindelse med oppløsningen av Jugoslavia deltok Pavel i FNs fredsbevarende styrker (UNPROFOR). Avdelingen hans deltok i unnsetningen av 50 franske soldater som var fanget i ild mellom serbiske og kroatiske styrker. For denne redningsoperasjonen ble Pavel tildelt tapperhetsmedaljer fra Frankrike og Tsjekkia.

Politikk

Miliære grader  
 2002 Brigader
 2010 Generalmajor 
 2012 Generalløytnant 
 2014 General

Referanser  

 

Tsjekkias presidenter
Arméoffiserer